alexandrainst/scandi-wiki huggingface dataset:
Simon House

Simon House () er ein komponist og klassisk trent fiolinist og klaverspelar, kanskje mest kjend som medlem i bandet Hawkwind. Han kom inn i bandet i 1974 og innførte eit nytt element i stilen til bandet. Han var den første musikalsk utdanna musikaren i bandet, og stilen som dukka opp på Hall of the Mountain Grill var tidlegare uhøyrt og har vorte skildra som Black Sabbath møter The Moody Blues.

Før Hawkwind spelte House i High Tide, eit band han var med å starte, og Third Ear Band, som medverka med filmmusikken til Roman Polanski-filmen Macbeth. Han vart med i Hawkwind i 1974, og spelte på somme av dei klassiske albuma deira, før han forlet dei for å spele i bandet til David Bowie i 1978.

Sidan 1970-åra har han i tillegg til å spele i eit nyoppretta High Tide og Hawkwind i 1989-91 og 2001-03, gjeve ut fleire album under sitt eige namn.

Diskografi
High Tide
 Sea Shanties (1969)
 High Tide (1970)
 The Flood (1990)
 Sinister Morning" (1970)

Third Ear Band
 Macbeth (1972)

Hawkwind
 Hall of the Mountain Grill (1974)
 Warrior on the Edge of Time (1975)
 Astounding Sounds, Amazing Music (1976)
 Quark, Strangeness and Charm (1977)
 PXR5 (1979)
 Lord of Light (1987)
 Space Bandits (1989)
 Palace Springs (1990)
 Live in Nottingham 1990 (2004)
 Anthology, 1967-1982 (1998)
 Stasis: The U.A. Years, 1971-1975 (2003)
 Yule Ritual (2002)
 Canterbury Fayre 2001 (2002)
 The Weird Tapes nr. 5: Live '76 & '77 (2001)

Michael Moorcock & The Deep Fix
 New Worlds Fair (1975)

Robert Calvert
 Lucky Leif and the Longships (1975)
 Hype: Songs of Tom Mahler (1981)

David Bowie
 Stage (1978)
 Lodger (1979)
 Sound + Vision (2001)

Japan
 Tin Drum (1981)
 Gentlemen Take Polaroids/Tin Drum/Oil on Canvas (1994)
 Exorcising Ghosts (2004)

David Sylvian
 Everything and Nothing (2000)

Thomas Dolby
 She Blinded Me With Science (1982)
 The Golden Age of Wireless [Re-Released Version](1982)
 The Best of Thomas Dolby: Retrospectacle (1994)

Michael Oldfield
 The Complete Mike Oldfield (1985)

Magic Muscle
 One Hundred Miles Below (1989)

Nik Turner
 Prophets of Time (1994)
 Transglobal Friends and Relations (2000)

Simon House
 Yassasim (1995)
 Spiral Galaxy Revisited (2005)

Simon House with Rod Goodway
 House of Dreams (2002)

Spiral Realms
 A Trip to G9 (1994)
 Crystal Jungles of Eos (1995)
 Solar Wind (1996)
 Ambient Voids: A Hypnotic Compilation (1995)

Earth Lab
 Element (2006)

Anubian Lights
 The Eternal Sky (1995)
 Jackal & Nine (1996)

Ambient Time Travellers
 Ambient Time Travellers (1995)

Judy Dyble
 Enchanted Garden (2004)
 Spindle (2006)
 The Whorl (2006)

Astralasia
 Cluster of Waves (2007)
 Away With the Fairies (2007)

Spirits Burning
 Earthborn (2008)
 Bloodlines'' (2009)

Bakgrunnsstoff
 Myspace-sida til Simon House

Folk frå Nottingham
Engelske fiolinistar
Hawkwind-medlemmar
Sean Mayes

Sean Mayes () var ein britisk pianist og forfattar. 

Han var fødd i Somerset, og gjekk på skule i Bristol. Han vann ein plass på Trinity College i Cambridge, der han fekk ein grad i filosofi.

Mayes spelt i rockebandet Fumble, som varma opp for David Bowie på Ziggy Stardust-turneen i 1972. Han spelte på tre album med Fumble, og var ein del av den originale besetninga av Elvis! på Astoria Theatre.

I 1978 vart Mayes med Bowie for Isolar II-turneen, og spelte på Stage og Lodger, som kom i 1979. I 1983 vart han med Tom Robinson for «War Baby» og andre albumspor. 

Mayes døydde i London i 1995. Han skreiv boka Life on Tour with David Bowie: We Can Be Heroes, som vart gjeven ut i 1999, fire år etter han døydde.

Kjelder
Denne artikkelen bygger på «Sean Mayes» frå ,  den 9. mai 2011. 
 oppgav desse kjeldene:

Bakgrunnsstoff
 Fumble Band members: Sean Mayes

Engelske pianistar
Folk frå Somerset
Roger Powell

Roger Powell () er ein amerikansk klaverspelar, mest kjend som medlem av rockebandet Utopia, leia av Todd Rundgren. Han har òg spelt med Kasim Sulton og Willie Wilcox, blant andre. Powell spelte klaverinstrument og synthesizerar for bandet frå 1974 til dei vart oppløyst i 1985.  For konsertane utvikla Powell Powell Probe; den første handhaldne synthesizeren. Han hjelpte òg Robert Moog (som utvikla Moog synthesizer), spelte inn fleire soloalbum og turnerte med David Bowie og andre. Han hadde òg ei fast spalte i Keyboard Magazine der han skreiv om synthesizerteknikk. 

Han var òg ein dyktig programmerar og var med å utvikle ein av dei første MIDI-sekvendarane for PC, Texture.  Dette vart mellom anna nytta av Stevie Wonder og Bob James. Han har sidan jobba mykje som seniorprogrammerar for Apple Computer. I dag arbeider han i Electronic Arts som seniorprodusent for ny musikkteknologi.

Diskografi
 Cosmic Furnace (Atlantic, 1973)
 Air Pocket (Bearsville, 1980)
 Fossil Poets (Inner Knot)
 Fossil Poets (Inner Knot)
 Blue Note Ridge (Fossil Poet Records)
 A Wizard A True Star (2009)

Kjelder
Denne artikkelen bygger på «Roger Powell (musician)» frå ,  den 9. mai 2011. 
 oppgav desse kjeldene:

Bakgrunnsstoff
Fossil Poets på MySpace

USA-amerikanske klaverspelarar
USA-amerikanske dataprogrammerarar
Daria Kinzer

Daria Kinzer () er ein kroatisk songar. Ho representerte Kroatia i Eurovision Song Contest 2011 med songen «Celebrate». Songen kvalifiserte seg ikkje til finalen. 

Kroatiske songarar
Kroatiske Eurovision Song Contest-deltakarar
Eurovision Song Contest 2011-deltakarar
Evelina Sašenko

Evelina Sašenko () er ei litauisk-polsk songar. Ho representerte Litauen i Eurovision Song Contest 2011 med songen C'est ma vie og enda på 19. plass med 63 poeng.

Litauiske songarar
Polske songarar
Litauiske Eurovision Song Contest-deltakarar
Eurovision Song Contest 2011-deltakarar
Deltakarar i OGAE Second Chance Contest
Maja Keuc

Maja Keuc () er ein slovensk songar. Ho representerte Slovenia i Eurovision Song Contest 2011 med songen «No One». Songen enda på 13. plass med 96 poeng.

Folk frå Maribor
Slovenske songarar
Slovenske Eurovision Song Contest-deltakarar
Eurovision Song Contest 2011-deltakarar
Anastasia Vinnikova

Anastasia Vinnikova () er ein kviterussisk songar. Ho representerte Kviterussland i Eurovision Song Contest 2011 med songen «I Love Belarus». Songen kvalifiserte seg ikkje til finalen. Ho skulle opphavleg delteke med songen «I Am Belarusian», men han vart diskvalifisert fordi han hadde vorte sungen offentleg sumaren 2010.

Belarusiske songarar
Belarusiske Eurovision Song Contest-deltakarar
Eurovision Song Contest 2011-deltakarar
Vlatko Ilievski

Vlatko Ilievski () er ein makedonsk songar og skodespelar. Han representerte Makedonia i Eurovision Song Contest 2011 med songen «Rusinka». Songen kvalifiserte seg ikkje til finalen.

Folk frå Skopje
Makedonske songarar
Makedonske Eurovision Song Contest-deltakarar
Eurovision Song Contest 2011-deltakarar
Getter Jaani

Getter Jaani () er ein estisk songar frå Tallinn. Ho representerte Estland i Eurovision Song Contest 2011 med songen «Rockefeller Street», men enda på nest-siste plass.

Folk frå Tallinn
Estiske songarar
Estiske Eurovision Song Contest-deltakarar
Eurovision Song Contest 2011-deltakarar
RS «Havskaaren III»

RS 15 «Havskaaren III» var ei redningsskøyte bygd for Redningsselskapet i 1901. Ho vart konstruert og bygd av Colin Archer i Larvik. Ho var av Svolvær-typen.

I 1913 vart RS «Havskaaren III» omdøypt til RS «Langesund II»

Kjelder 
 Bjørn Foss: Fra seil til vannjet. Historien om redningsskøytene Norsk Maritimt Forlag 2002

Havskaaren III
Skip frå 1901
Yassassin

«Yassassin» (òg kjend som«Yassassin (Turkish for: Long Live)», og gjeve ut i «Tyrkia» som «Yassassin (Yaşasın)») er ein song skriven av den engelske musikaren David Bowie i 1979 for albumet Lodger. Songen er ei brokete blanding av reggae, funk og tyrkisk musikk.

Tittelen på songen kjem frå det tyrkiske verbet for å ynskje noko eit langt liv, skrive yaşasın. Bokstavleg talt tyder der «må han/ho leve».

«Yassassin» vart gjeven ut på singel, som den tredje frå Lodger, men kom berre ut i Nederland og Tyrkia. Den nederlandske singelutgåva kom ut på Re:Call 3, ein del av plateboksen A New Career in a New Town (1977–1982) (2017).

Innhald

RCA PB-9417 (Nederland)
 «Yassassin» (David Bowie) – 3:06
 «Repetition» (Bowie) – 2:58

RCA 79.014 (Tyrkia)
 «Yassassin» (Bowie)
 «Red Money» (Bowie, Carlos Alomar)

Medverkande
 Produsentar
 Tony Visconti
 David Bowie
 Musikarar
 David Bowie – solo- og korvokal, synthesizer
 Dennis Davis – trommer, korvokal
 George Murray – bass, korvokal
 Carlos Alomar – rytmegitar, korvokal
 Tony Visconti – sologitar, korvokal
 Simon House – fiolin, korvokal

Andre versjonar
 Litfiba – 12"-singel (1984)

Kjelder

Denne artikkelen bygger på «Yassassin» frå ,  den 24. august 2021. 
 oppgav desse kjeldene:

David Bowie-songar
Songar frå 1979
Songar skrivne av David Bowie
Songar produserte av David Bowie
Songar produserte av Tony Visconti
RCA Records-singlar
Reggaesongar
Traktortilhengar

Traktortilhengar kan vera einaksla eller toaksla, som Statens vegvesen kallar påhengsvogn og slepvogn.

Einaksle tilhengar 

Einaksle traktortilhengar (påhengsvogn) har ein aksling i bakkant, som òg kan vera ein boggiaksling. Akslingen/boggien er plassert så langt bak at ein stor del av tyngda til tilhengaren vert boren av traktoren. Dei er dermed ikkje balansert på same måten som ei påhengsvogn for lastebil. Føremonnen med dette er at traktoren får meir vekt på bakakselen og dermed betre framkommelegheit. At dei er lette å rygga med er òg ein føremon. Dette er den vanlegaste tilhengartypen for traktor i Noreg. Traktortiltilhengarar har ofte hydraulisk tipp.

Større utgåver er ofte utstyrte med boggi, både for å redusera marktrykket og for å auka lasteevna. Boggien fører òg til rolegare gange på ujamnt underlag. I Noreg har det ikkje vore vanleg med bremser på traktortilhengarar, men nokre store tilhengarar er utstyrte med hydraulisk bremser. 

Draget på tilhengaren har eit auge som trekkroken på traktoren går gjennom. Trekkroken vert løfta med trepunktsopphenger på traktoren og låst i øvre stilling, så tilhengaren kan koplast til og frå utan å gå av traktoren. I det siste er det kome framlegg om å gå over til kulekopling

Toaksla tilhengar 

I flatt landskap er toaksla tilhengarar (slepvogn) utbreidde. Desse hengarane overfører ikkje noko av vekta til traktoren, så han vert ofte utstyrt med hjulvekter eller væskefylte dekk for å auka trekkevne. På grunn av det korte draget kan fireaksla hengarar lett få «saks» ved bremsing på glatt føre. I mange land er det difor påbod om at dei skal ha bremsar og det er vanleg at dei har trykkluftbremsar av same type som på lastebilar. Denne tilhengartpen vert kopla til traktoren med ein trekkbom.

Spesialhengarar 

Det finst mange spesialtilpassa tilhengarar for traktor, som sjølvlastarvogner, tømmerhengarar, gjødselspreiarar, åkersprøyter, osb.

Referansar 

 
Tilhengarar
Traktorar
Transport innan jordbruk
RS «Christiansund»

RS 16 «Christiansund» var ei redningsskøyte bygd for Redningsselskapet i 1901. Ho var konstruert av Colin Archer, og bygd av Thor Jensen ved Porsgrun Baatbyggeri. I 1921 vart ho seld til Noregs Sjøkartverk.

Mannskapet på RS «Chrisiansund» vart heidra med Emile Robins belønning for krysningssesongane 1908-1909, 1910-1911 og for 1918.

Kjelder 
 Bjørn Foss: Fra seil til vannjet. Historien om redningsskøytene Norsk Maritimt Forlag 2002

Christiansund
Skip frå 1901
RS «William Eger»

RS 18 «William Eger» var ei redningsskøyte som vart bygd for Redningsselskapet i 1904. Ho vart konstruert og bygd av Colin Archer i Larvik. Ho var av Svolvær-typen.

Kjelder 
 Bjørn Foss: Fra seil til vannjet. Historien om redningsskøytene Norsk Maritimt Forlag 2002

William Eger
Skip frå 1904
DJ av David Bowie

«DJ» er ein song av den engelske musikaren David Bowie, gjeve ut i 1979 på albumet Lodger, og så på singel 29. juni 1979.

Songen er ein kynisk kommentar på kulten kring DJ-ar og har ein gitarsolo av Adrian Belew, som vart spelt inn i fleire forsøk og så miksa i lag for albumet. I ein biografi om Talking Heads vert det sagt at Bowie på denne songen prøvde å syngje som David Byrne, som var i ferd med å bli ven med Brian Eno på den tida.

Singelen var ei kortare utgåve av songen, men han var framleis for ukommersiell til å gjere det særleg bra og nådde berre 29. plass i Storbritannia og 106. plassen på Billboard Bubbling Under the Hot 100-lista i USA.

Songen vart framført på konsert av Bowie første gong på Outside-turneen i 1995.

Innhald
 «DJ» (Bowie, Eno, Alomar)  – 3:20
 «Repetition» (Bowie) – 2:59

Benny Benassi-remiks
 «DJ (David Bowie vs. Benny Benassi)» – 2:35
 «DJ (David Bowie vs. Benny Benassi)» (extended) – 6:19

Medverkande

 Produsentar:
 Tony Visconti
 David Bowie
 Musikarar:
 David Bowie: vokal, Chamberlin, piano
 Adrian Belew: gitar
 Carlos Alomar: gitar
 George Murray: bassgitar
 Dennis Davis: trommer
 Simon House: fiolin
 Brian Eno: synthesizer på «Repetition»

Musikkvideo
David Mallet regisserte ein video for songen, der Bowie øydelegg eit DJ-studio, miksa med Bowie som vandrar kring i London og tiltrekkjer seg folk som passerer forbi.

Andre utgjevingar

 Songen finst på samlealbuma: 
 Chameleon (Australia/New Zealand 1979)
 ChangesTwoBowie (1981)
 Fame and Fashion (1984)
 The Singles Collection (1993)
 The Best of 1974/1979 (1998)
 Best of Bowie (US/Canada 2002)
 The Platinum Collection (2005/2006)
 Songen vart gjeven ut som biletplate i RCA Life Time-settet.
 Singelutgåva av songen kom ut på Re:Call 3, ein del av plateboksen A New Career in a New Town (1977–1982) (2017).

Andre versjonar

 Danny Michel - Loving the Alien: Danny Michel Sings the Songs of David Bowie (2004)
 Momus - Turpsycore (2015)

Kjelder 

Denne artikkelen bygger på «DJ (song)» frå ,  den 9. mai 2011. 
 oppgav desse kjeldene:
Pegg, Nicholas, The Complete David Bowie, Reynolds & Hearn Ltd, 2000, ISBN 1-903111-14-5

Songar om DJ-ar
Singlar frå 1979
David Bowie-songar
Songar skrivne av David Bowie
Songar skrivne av Brian Eno
Songar produserte av David Bowie
Songar produserte av Tony Visconti
Songar skrivne av Carlos Alomar
RCA Records-singlar
Songar frå 1979
Musikkvideoar regisserte av David Mallet
Look Back in Anger

«Look Back in Anger» er ein song skriven av den engelske musikaren David Bowie og Brian Eno for albumet Lodger (1979). Han omhandlar «ein sjaskete 'dødsengel'», og har ein gitarsolo av Carlos Alomar.

RCA Records var usikre på om Amerika var klare for den seksuelt androgyne «Boys Keep Swinging», den første singelen frå Lodger i dei fleste område, og «Look Back in Anger» vart gjeven ut i staden. B-sida var ein annan song frå Lodger, «Repetition». Singelen nådde ikkje lista. 

«Look Back in Anger» har fått blanda kritikk hos Bowie-kommentatorane. NME-redaktørane Roy Carr og Charles Shaar Murray har skildra songen som «truleg det lågaste punktet» på albumet, medan Nicholas Pegg reknar det som «eit av dei dramatiske høgdepunkta». Chris O'Leary har kalla det «ein av dei sterkaste songane til Bowie frå seint i 70-åra».

Bowie framførte songen på på Serious Moonlight-turneen i 1983 og omarbeidd til ein tung rockesong for turneane Outside- og Earthling-turneane.

Innhald
 «Look Back in Anger» (David Bowie, Brian Eno) – 3:08
 «Repetition» (Bowie) – 2:59

Medverkande
 Produsentar:
 Tony Visconti
 David Bowie
 Musikarar:
 David Bowie: vokal, gitar
 Dennis Davis: trommer
 George Murray: bass
 Carlos Alomar: gitar
 Sean Mayes: piano
 Brian Eno: synthesizer, hestetrompet, valthorn
 Tony Visconti: korvokal

Musikkvideo
David Mallet regisserte ein video for songen, med Bowie i studioet til ein kunstnar. Scenarioet var basert på avslutninga i Oscar Wilde sin The Picture of Dorian Gray, som eit sjølvportrett av hovudpersonen som vert meir og meir vakker, medan han sjølv vert fysisk styggare.

Andre utgjevingar
 Songen finst på samleplatene: 
 Chameleon (Australia/New Zealand 1979)
 Christiane F. (1981)
 Golden Years (1983)
 Sound and Vision (1989)
 The Singles Collection (1993)
 The Best of 1974/1979 (1998)
 The Platinum Collection (2005/2006)
 Eit konsertopptak frå 12. september 1983 kom ut på konsertalbumet Serious Moonlight (Live '83), som var ein del av plateboksen Loving the Alien (1983-1988) i 2018 og gjeven ut separat året etter. Eit filmopptak av songen kom ut på konsertvideoen  Serious Moonlight.
 I 1988 spelte Bowie inn ein «ny, brutal versjon av songen» med Reeves Gabrels på gitar og Erdal Kizilcay på bass og trommer. Det var det første arrangementet Bowie og Gabrels samarbeidde på, før dei kort tid etter danna bandet Tin Machine. Innspelinga vart gjeven ut som eit bonusspor på Rykodisc-utgåva av Lodger i 1991.

Andre versjonar
 Kaligare - .2 Contamination: A Tribute to David Bowie (2006)
 Swans of Avon - The Dark Side of David Bowie: A Tribute to David Bowie (1997)
 Tender Fury - Thoughts of Yesterday (1992)

Kjelder
Denne artikkelen bygger på «Look Back in Anger (song)» frå ,  den 9. mai 2011.  

 

David Bowie-songar
Songar frå 1979
Songar skrivne av David Bowie
Songar skrivne av Brian Eno
Songar produserte av Tony Visconti
Songar produserte av David Bowie
Musikkvideoar regisserte av David Mallet
John, I'm Only Dancing (Again)

«John, I’m Only Dancing (Again)» er ein song av David Bowie. Songen var ei nyinnspeling av songen «John, I’m Only Dancing» frå 1972, spelt inn under Young Americans-innspelinga.

Han vart gjeven ut på singel etter å ha lege på hylla i fem år. Songen er langt meir funkaktig og har visse likskapar med songen «Stay» spelt inn for Station to Station i 1976. Songen var opphavleg 6:57 lang, men vart redigert ned for singelutgjevinga. Den fulle versjonen vart gjeven ut på ein 12"-singel, den første Bowie-singelen som fekk ei 12" utgjeving i Storbritannia. For B-sida valde ein originalversjonen av «John, I'm Only Dancing» i ein ny miks. Etter heller skuffande sal av singlane frå Lodger, gav denne singelen Bowie noko meir merksemd. 12" versjonen vart seinare gjeven ut som bonusspor på Young Americans.

Omarbeidinga av «John, I'm Only Dancing» tar ikkje med dei originale versa, og berre refrenget er att. Den nye teksten omhandlar dansing og var i discoanda som var på denne tida. Refrenget vert levert meir langsamt med danserytmar i staden for blues-rytmen frå originalen.

Innhald
 Alle songar av Bowie

7": RCA / BOW 4 (UK)
 «John, I'm Only Dancing (Again)» – 3:26
 «John, I'm Only Dancing (1972)» – 2:43

7": RCA / 11886 (US)
 «John, I'm Only Dancing (Again)» – 3:26
 «Golden Years» - 4:03

7": RCA / 11887 (US)
 «John, I'm Only Dancing (1972)» – 2:43
 «Joe The Lion»

12": RCA / BOW 12 4 (UK)
 «John, I'm Only Dancing (Again)» – 6:57
 «John, I'm Only Dancing (1972)» – 2:43

Medverkande
 Produsentar:
 Tony Visconti på «John, I'm Only Dancing (Again)»
 David Bowie, Ken Scott på «John, I'm Only Dancing (Remix)»
 Musikarar:
 David Bowie: Vokal, gitar, piano
 Carlos Alomar: Gitar på «John, I'm Only Dancing (Again)»
 Willie Weeks: Bass på «John, I'm Only Dancing (Again)»
 Andy Newmark: trommer på «John, I'm Only Dancing (Again)»
 Mike Garson: Piano på «John, I'm Only Dancing (Again)»
 David Sanborn: Saksofon på «John, I'm Only Dancing (Again)»
 Larry Washington: Conga på «John, I'm Only Dancing (Again)»
 Luther Vandross, Robin Clark, Ava Cherry: Korvokal på «John, I'm Only Dancing (Again)»
 Mick Ronson: Gitar på «John, I'm Only Dancing (Remix)»
 Trevor Bolder: Bass på «John, I'm Only Dancing (Remix)»
 Mick Woodmansey: trommer på «John, I'm Only Dancing (Remix)»

Andre utgjevingar
 Songen vart gjeven ut som bonusspor på Rykodisc-utgåva av Young Americans i 1991, og igjen på Collectors Edition av albumet i 2006.
 Songen finst på samlealbuma: 
 The Best of 1974/1979 (1998)
 Changestwobowie (1981)
 Singelversjonen finst på Rare.

Andre versjonar
 Creem - Ashes to Ashes: A Tribute to David Bowie (listed on the album as John, I'm Only Dancing)

Kjelder
<div class="references-small">
Denne artikkelen bygger på «John, I'm Only Dancing (Again)» frå ,  den 9. mai 2011. 
 oppgav desse kjeldene: 
Pegg, Nicholas, The Complete David Bowie, Reynolds & Hearn Ltd, 2000, ISBN 1-903111-14-5

 

Songar frå 1972
Singlar frå 1979
David Bowie-songar
Songar skrivne av David Bowie
Songar produserte av Tony Visconti
RCA Records-singlar
Songar om dansing
Crystal Japan

«Crystal Japan» er eit instrumental stykke skriven av David Bowie og gjeven ut som singel i Japan våren 1980. Han vart spelt inn under innspelinga for Scary Monsters. Han vart i 1979 nytta i ein japansk reklame for sake Crystal Jun Rock. Bowie var med i reklamen. Bowie sa derimot at songen ikkje var laga spesifikt for dette. Opphavleg hadde han tittelen «Fuje Moto San», og var meint som avslutningssong på Scary Monsters før han vart erstatta av «It's No Game (No. 2)».

Innhald
 «Crystal Japan» (David Bowie) – 3:08
 «Alabama Song» (Bertolt Brecht, Kurt Weill) – 3:51

Andre utgjevingar
 Songen vart gjeven ut som B-sida til singelen «Up the Hill Backwards» i mars 1981. «Teenage Wildlife» var opphavleg meint som B-sida til singelen før Bowie fann ut prisen tilhengjarane måtte betale for å importere «Crystal Japan», og insisterte på at songen fekk ei utgjeving i Storbritannia. 
 I 1992 vart han gjeven ut som bonusspor på Rykodisc-utgåva av albumet Scary Monsters (and Super Creeps).
 Han finst òg på samleplata Rare frå 1982, All Saints frå 2001 og på Re:Call 3, ein del av plateboksen A New Career in a New Town (1977–1982) (2017).

Andre versjonar
 Anonymous – Top 10 Party Dance Cassette
 The Drop Outs – Ashes to Ashes: A Tribute to David Bowie (1998)
 Trent Reznor frå Nine Inch Nails tok melodien frå «Crystal Japan» og nytta han som grunnlaget for sporet «A Warm Place», som kom ut i 1994 på albumet deira The Downward Spiral. På den offisielle nettsida til Bowie stod det seinare at dei to songane var så like at «A Warm Place» var «ein svakt skjult cover» av «Crystal Japan».

Kjelder

Denne artikkelen bygger på «Crystal Japan» frå ,  den 31. august 2021. 
 oppgav desse kjeldene: 
 Pegg, Nicholas, The Complete David Bowie, Reynolds & Hearn Ltd, 2000, 

 

Singlar frå 1980
Instrumentalar frå 1980-åra
David Bowie-songar
Rockeinstrumentalar
Songar skrivne av David Bowie
RCA Records-singlar
Songar frå 1980
Berlintrilogien

Berlintrilogien er ei rekkje album av David Bowie spelt inn i samarbeid med Brian Eno i 1970-åra. Dei tre albuma er Low, "Heroes" og Lodger. 

Dei vart kalla Berlintrilogien fordi Bowie budde i Vest-Berlin då dei vart til, og i det minste delar av dei er spelte in der. Dei var òg påverka av ny musikk frå Tyskland som var populær på denne tida, mellom anna musikken til elektropop-pionerane Kraftwerk (som i songen «Trans-Europe Express» nemner «From station to station / back to Düsseldorf City / Meet Iggy Pop and David Bowie» som eit vink til arbeidet deira i Berlin. Albuma er eksperimentelle og rangert høgt blant dei beste albuma i Bowie-katalogen. Mellom anna var albuma med på å påverke New Wave, post-punk og industriell musikk.

Kor nøyaktig uttrykket «Berlintrilogien» er, er omdisuktert, sidan berre "Heroes" utelukkande vart spelt inn i Berlin, og ikkje noko av Lodger. Uttrykket har derimot vorte nytta av Bowie sjølv for å skildre albuma. 

Brian Eno vert ofte feilaktig omtalt som produsent på albuma, fordi han bidrog i stor grad til trilogien, og fordi han er kjend som produsent for mange andre artistar. Sjølv om Eno speler på alle tre albuma, og var med å skreiv fleire av songane, er alle tre albuma i røynda produsert av Bowie og Tony Visconti. Sologitar på "Heroes" vart gjort av Robert Fripp, og på Lodger av Adrian Belew. Desse to gitaristane slo seg sidan saman og danna ei ny utgåva av King Crimson, som har vart sidan. Sidan dei begge hadde spelt med Bowie, førte dette til at King Crimson ofte spelte «'Heroes'» på turneen sin i 2000.

Kjelder
Denne artikkelen bygger på «Berlin Trilogy» frå ,  den 9. mai 2011.  
 

David Bowie-album
Brian Eno-album
Trilogiar

en:David Bowie#1976–79: the Berlin era